6. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Δ. 10842 της 20/30 Νοεμ. 1963 (ΦΕΚ Β΄ 535) Περί των όρων και προϋποθέσεων καθ’ ους επιτρέπεται η παράδοσις κηρωδών υλών εις βιομηχανίας ή βιοτεχνίας κατασκευής ετέρων, πλην κηρίων, λαμπάδων και σπαρματσέτων, ειδών άνευ καταβολής του δια του άρθρου μόνου του Νόμ. 4324/63 επιβληθέντος φόρου καταναλώσεως. Έχοντες υπ’ όψιν το άρθρον μόνον του Νόμ. 4324/25.9.1963 «περί επιβολής φόρου καταναλώσεως επί των κηρωδών υλών», αποφασίζομεν: Άρθρ.1.-Δια την παράδοσιν κηρωδών υλών, άνευ καταβολής του, δια του άρθρου μόνου του Νόμ. 4324/25.9.63 «περί επιβολής φόρου καταναλώσεως επί των κηρωδών υλών», επιβληθέντος φόρου καταναλώσεως εκ δραχ. 10 κατά χιλ/μον καθαρού βάρους επί των εισαγομένων φυτικών, ζωϊκών, ορυκτών και τεχνητών κηρωδών υλών, πλην του κηρού των μελισσών, των δασμολογικών κλάσεων 1503 Α , 1515, 1516, 15, 17, 27, 13 και 3404 εις βιομηχανίας ή βιοτεχνίας κατασκευής ετέρων, πλην κηρίων, λαμπάδων και σπαρματσέτων, ειδών δέον, όπως κατατίθηται παρά της εισαγούσης βιομηχανίας ή βιοτεχνίας εις το αρμόδιον Τελωνείον Εισαγωγής: 1.Βεβαίωσις της αρμοδίας Υπηρεσίας του Υπουργείου Βιομηχανίας περί του είδους της ασκουμένης παρ’ αυτής βιομηχανικής ή βιοτεχνικής επιχειρήσεως και περί της δυνατότητος χρησιμοποιήσεως παρ’ αυτής κηρωδών υλών. Η βεβαίωσις αύτη θα υποβάλληται εφ’ άπαξ. 2.Υπεύθυνος δήλωσις περί του ότι, αι άνευ φόρου καταναλώσεως παραλαμβανόμεναι κηρώδεις ύλαι δεν θέλουσι χρησιμοποιηθή δια την κατασκευήν κηρίων, λαμπάδων και σπαρματσέτων, αλλά δι’ ετέρας βιομηχανικάς ή βιοτεχνικάς χρήσεις. 3.Αξιόχρεος προσωπική εγγύησις τρίτου, ισόποσος προς τον μη εισπραττόμενον κατά την εισαγωγήν φόρον καταναλώσεως, δια την περίπτωσιν της μη νομίμου χρησιμοποιήσεως των κηρωδών υλών, συμφώνως προς τους όρους της παρούσης. «Εις ας περιπτώσεις δεν απαιτείται κατά τας διατάξεις του υπ’ αριθ. 284/30.4.64 Β.Δ/τος, η έκδοσις αδείας σκοπιμότητος δια την ίδρυσιν ή επέκτασιν βιομηχανιών ή βιοτεχνιών και αι βιομηχανίαι ή βιοτεχνίαι αύται τυγχάνουσι δικαιούχοι παραλαβής κηρωδών υλών, άνευ  καταβολής του σχετικού φόρου καταναλώσεως, η απαιτουμένη, προς τούτο, κατά τας διατάξεις της παρ. 1 του άρθρ. 1 της παρούσης, βεβαίωσις, χορηγείται υπό της οικείας οικονομικής εφορίας ή του αρμοδίου αστυνομικού τμήματος». Η εντός « » παράγραφος προσετέθη δια της υπ’ αριθ. Β. 285 δις της 28 Φεβρ. / 20 Μαρτ. 1968 αποφ. Υπ. Οικονομικών και Βιομηχανίας (ΦΕΚ Β΄ 141). Άρθρ.2.-Η βιομηχανία ή βιοτεχνία η παραλαμβάνουσα τας ως άνω κηρώδεις ύλας άνευ καταβολής του φόρου καταναλώσεως δια τας συμφώνως τη παρούση λοιπάς βιομηχανικάς ή βιοτεχνικάς χρήσεις υποχρεούται: 1.Να τηρή βιβλίον, δεόντως τεθεωρημένον υπό του αρμοδίου Τελωνείου εις ο δέον να εγγράφη ανελιπώς και άνευ διαγραφών και ξεσμάτων: α)Τας εκάστοτε εισαγομένας ποσότητας εκ των εν λόγω κηρωδών υλών, ως και τας διασαφήσεις εισαγωγής δι’ ων αύται εισήχθησαν. β)Τας εκάστοτε παραγομένας εξ αυτών ποσότητας ετοίμων προϊόντων, ως και την εκατοστιαίαν αναλογίαν των κηρωδών υλών την εμπεριεχομένην εις έκαστον είδος ετοίμου προϊόντος. 2.Να φυλάττη δείγματα εξ εκάστου είδους παραγομένου ετοίμου προϊόντος, άτινα προσκομίζει οσάκις ταύτα ζητηθώσι παρά των διενεργουσών τον έλεγχον Τελωνειακών Αρχών. 3.Να συντάσση κατάστασιν, εξηγμένην εκ του ως άνω βιβλίου, εμφαίνουσαν τας εις τούτο εγγραφάς ην να υποβάλλη εις το Τελωνείον μέσω του οποίου εγένετο η εισαγωγή, ανά εξάμηνον ή και κατά βραχύτερον χρονικόν διάστημα, εάν τούτο ήθελε ζητηθή υπό του Τελωνείου τούτου. Άρθρ.3.-1.Η εισαγωγή των δυνάμει της παρούσης εισαγομένων κηρωδών υλών δέον να καλύπτη τας ανάγκας της βιομηχανίας ή βιοτεχνίας επί έν εξάμηνον. Προς τούτο δέον να εξακριβώται η ανά εξάμηνον αναγκαιούσα ποσότης εκ των ως άνω ειδών. 2.Ο καθορισμός της δυναμικότητος ενεργείται εις τον τόπον της βιομηχανικής ή βιοτεχνικής εγκαταστάσεως της εισαγούσης βιομηχανίας ή βιοτεχνίας, υπό Επιτροπής αποτελουμένης εξ ενός Τελωνειακού Ελεγκτού, οριζομένου υπό του Προϊσταμένου του αρμοδίου Τελωνείου Εισαγωγής, ενός χημικού του οικείου Παραρτήματος του Γενικού Χημείου του Κράτους, οριζομένου υπό του Διευθυντού του Παραρτήματος τούτου και υπό ενός αρμοδίου τεχνικού υπαλλήλου, οριζομένου υπό της Γενικής Διευθύνσεως Τεχνικών Υπηρεσιών του Υπουργείου Βιομηχανίας. (Αντί της σελ. 360,01(α) Σελ. 360,01(β) 335-159 Διάφοροι φόροι καταλανώσεως 28.Ζ.ω.6 «Εις ας περιπτώσεις η έδρα της δικαιουμένης, κατά τα ανωτέρω, εισαγωγής κηρωδών υλών, άνευ της καταβολής του σχετικού φόρου καταναλώσεως, ευρίσκεται μακράν του αρμοδίου Τελωνείου εισαγωγής ή δι’ ειδικούς λόγους επιτρέπεται η εισαγωγή, δι’ ετέρου ή του κατά τόπον αρμοδίου τελωνείου, ως και εις τας περιπτώσεις καθ’ ας παρά τη έδρα του τελωνείου εισαγωγής δεν υφίστανται υπηρεσίαι του Υπουργείου Βιομηχανίας, ο καθορισμός της ως είρηται δυναμικότητος ενεργείται υπό επιτροπής συγκροτουμένης εκ του τελώνου του πλησιεστέρου προς τον τόπον της εγκαταστάσεως της Βιομηχανίας ή βιοτεχνίας τελωνείου και του εφόρου εις την αρμοδιότητα του οποίου υπάγεται εκατέρα τούτων ή εφοριακού ελεγκτού υπό του αρμοδίου εφόρου οριζομένου». Το εντός « » δεύτερον εδάφιον προσετέθη δια της υπ’ αριθ. Θ. 1925 της 23 Ιουν. / 12 Αυγ. 1966 απόφ. Υπ. Οικονομικών και Βιομηχανίας (ΦΕΚ Β΄ 504). 3.Η Επιτροπή αύτη συγκαλείται μερίμνη του αρμοδίου Τελωνείου Εισαγωγής, κατόπιν υποβολής αυτώ σχετικής αιτήσεως της ενδιαφερομένης βιομηχανίας ή βιοτεχνίας. 4.Εν περιπτώσει αυξήσεως της παραγωγικής ικανότητος της βιομηχανίας ή βιοτεχνίας, η επί πλέον αναγκαιούσα εις ταύτην ποσότης κηρωδών υλών, καθορίζεται κατά την άνω διαδικασίαν. Άρθρ.4.-1.Το Τελωνείον Εισαγωγής, ως τούτο καθορίζεται δια του άρθρ. 6 της παρούσης, έχον υπ’ όψιν την κατά την παρ. 3 του άρθρ. 2 της παρούσης υποβαλλομένην αυτώ κατάστασιν, ως και τα προσκομιζόμενα αντιπροσωπευτικά δείγματα εξ εκάστου είδους παραγομένων ετοίμων προϊόντων προβαίνει, επί τη βάσει του κατά το άρθρ. 2 τηρουμένου βιβλίου, εν συνδυασμώ προς τα υπό της υπό κρίσιν επιχειρήσεως τηρούμενα, λογιστικά βιβλία, εις τον έλεγχον της νομίμου χρησιμοποιήσεως των κηρωδών υλών, ως ακολούθως: α)Προέρχεται εις την επαλήθευσιν της δηλωθείσης ως εμπεριεχομένης εις τα έτοιμα προϊόντα ποσοστιαίας αναλογίας κηρωδών υλών επί τη βάσει των προσκομιζομένων αντιπροσωπευτικών δειγμάτων. β)Έχουσα υπ’ όψιν την κατά μίαν ωρισμένην χρονικήν περίοδον παραχθείσαν ποσότητα ετοίμων προϊόντων, ως και την κατά τα άνω ποσοστιαίαν αναλογίαν κηρωδών υλών, την εμπεριεχομένην εις έκαστον είδος ετοίμου προϊόντος, προέρχεται εις τον έλεγχον της νομίμου διαθέσεως των κατά την υπό κρίσιν περίοδον εισαχθεισών ποσοτήτων κηρωδών υλών. Σελ. 360,02(β) 335-160 2.Εν περιπτώσει μη προσαγωγής των υπό της παρούσης καθοριζομένων στοιχείων προς διενέργειαν υπό της Τελωνειακής Αρχής του προσήκοντος Ελέγχου, άπασα η άνευ φόρου καταναλώσεως παραληφθείσα ποσότης κηρωδών υλών, λογίζεται ως διατεθείσα δι’ ετέρας, πλην των δι’ ας η παρασχεθείσα απαλλαγή, χρήσεως και εφαρμόζονται τα υπό της παρ. 4 του άρθρου τούτου οριζόμενα. 3.Οσάκις εκ του ελέγχου διαπιστούται ότι η δυνάμει της παρούσης παραληφθείσα ποσότης κηρωδών υλών διετέθη εν όλω ή εν μέρει δι’ ας χρήσεις εισήχθη, λύεται δια πράξεως της Τελωνειακής Αρχής ανάλογον μέρος της παρασχεθείσης εγγυήσεως. 4.Εν περιπτώσει μη νομίμου διαθέσεως των άνευ φόρου καταναλώσεως παραληφθεισών ποσοτήτων κηρωδών υλών, δια πράξεως του αρμοδίου Τελωνείου προσκαλείται η υπόχρεως βιομηχανία ή βιοτεχνία όπως, εντός πενθημέρου από της προσκλήσεως, καταβάλη τον οικείον φόρον καταναλώσεως, της προθεσμίας δε ταύτης απράκτου παρερχομένης, επιδιώκεται, η είσπραξίς του αναγκαστικώς, συμφώνως προς τας σχετικάς διατάξεις του Νόμου περί εισπράξεως δημοσίων εσόδων. Επιπροσθέτως προς τ’ ανωτέρω και συντρεχουσών τυχόν των κατά Νόμον προϋποθέσεων, εφαρμόζονται, επί της μη νομίμως χρησιμοποιησάσης τας παραληφθείσας ποσότητας κηρωδών υλών βιομηχανίας ή βιοτεχνίας, αι διατάξεις περί λαθρεμπορίας. Άρθρ.5.-Η εισαγωγή των περί ων η παρούσα κηρωδών υλών άνευ καταβολής του φόρου καταναλώσεως, επιτρέπεται να ενεργηθή και υπό του οικείου κλάδου του εισαγωγικού εμπορίου, υπό τας ακολούθους προϋποθέσεις: 1.Ο εισαγωγεύς έμπορος, συν τη καταθέσει της σχετικής διασαφήσεως εισαγωγής, υποβάλλει εις το οικείον Τελωνείον Εισαγωγής: α)Αξιόχρεον προσωπικήν εγγύησιν τρίτου, ισόποσον προς τον μη εισπραττόμενον κατά την εισαγωγήν φόρον καταναλώσεως δια την περίπτωσιν της μη διαθέσεως των παραλαμβανομένων κηρωδών υλών, συμφώνως προς τους όρους της παρούσης. β)Υπεύθυνον δήλωσιν περί του ότι αι υπ’ αυτού εισαγόμεναι άνευ καταβολής του φόρου καταναλώσεως κηρώδεις ύλαι θέλουσι διατεθή εις βιομηχανικάς ή βιοτεχνικάς επιχειρήσεις κατά τους όρους της παρούσης. 28.Ζ.ω.6 Διάφοροι φόροι καταλανώσεως 2.Δια την αγοράν των κηρωδών υλών εκ του ελευθέρου εμπορίου παρ’ ημεδαπών βιομηχανικών ή βιοτεχνικών επιχειρήσεων, άνευ καταβολής του φόρου καταναλώσεως δέον η ενδιαφερομένη επιχείρησις όπως καταβάλλη εις το οικείον Τελωνείον Εισαγωγής, όπερ πληροφορείται παρά του μέλλοντος να προμηθεύση τούτον τας κηρώδεις ύλας εισαγωγέως εμπόρου, αίτησιν εις ην αναφέρει το είδος και την ποσότητα των κηρωδών υλών, τον έμπορον παρ’ ου θα αγοράση ταύτας και το προϊόν όπερ θα κατασκευάση εξ αυτών. Η αίτησις θα συνοδεύηται δια της υπό παρ. 1 του άρθρ.1 της παρούσης προβλεπομένης βεβαιώσεως του Υπουργείου Βιομηχανίας. Η βεβαίωσις αύτη υποβάλλεται εφ’ άπαξ και παραμένει εις την χορηγούσαν, την κατά την παρ. 3 του παρόντος άρθρου άδειαν, Τελωνειακήν Αρχήν. 3.Ο Προϊστάμενος του Τελωνείου επί τη καταθέσει της κατά την παρ. 3 του άρθρ. 1 προβλεπομένης ως άνω προσωπικής εγγυήσεως και τη προσκομίσει βεβαιώσεως του Υπουργείου Βιομηχανίας, χορηγεί άδειαν προς την ενδιαφερομένην βιομηχανίαν ή βιοτεχνίαν δι’ ης αύτη θα δύναται ν’ αγοράση παρά του εις την αίτησιν αναφερομένου Εμπόρου την αιτηθείσαν ποσότητα κηρωδών υλών, μη δυναμένη εν πάση περιπτώσει να υπερβαίνη την δυναμικότητα ταύτης, ως αύτη θέλει καθορισθή παρά της υπό του άρθρ. 3 της παρούσης προβλεπομένης Επιτροπής. 4.Η πώλησις κηρωδών υλών υπό του εισαγωγέως εμπόρου θα λαμβάνη χώραν επί τη προσκομίσει αυτώ παρά της ενδιαφερομένης βιομηχανίας ή βιοτεχνίας της κατά τα άνω αδείας του Τελωνείου Εισαγωγής και επί τη καταθέσει υπευθύνου δηλώσεως ότι αι αγοραζόμεναι κηρώδεις ύλαι θέλουσι χρησιμοποιηθή δια τας ανάγκας της επιχειρήσεως. 5.Ο Εισαγωγεύς Έμπορος υποχρεούται όπως εις πάσαν πώλησιν κηρωδών υλών εκδίδη σχετικόν τιμολόγιον και επί πλέον όπως τηρή το υπό του άρθρ. 2 της παρούσης προβλεπόμενον βιβλίον εις ο θα εγγράφη τ’ ακόλουθα: α)Τας εκάστοτε εισαγομένας δυνάμει της παρούσης ποσότητας κηρωδών υλών ως και τον αριθμόν και χρονολογίαν των σχετικών διασαφήσεων εισαγωγής δυνάμει των οποίων εισήχθησαν αύται. β)Τας εκάστοτε διατιθεμένας εις τρίτους (βιομηχανικάς ή βιοτεχνικάς Επιχειρήσεις) ποσότητας κηρωδών υλών, τηρών ιδίαν μερίδα δι’ έκαστον εξ αυτών εις ην καταχωρεί και τον αριθμόν του τιμολογίου δυνάμει του οποίου εγένετο η πώλησις ως και τον αριθμόν της αδείας της οικείας Τελωνειακής Αρχής. γ)Πάσαν άλλην λεπτομέρειαν ην ήθελεν καθορίζει η Τελωνειακή Αρχή προς πραγματοποίησιν του σκοπουμένου ελέγχου. δ)Αι εκ της κατατεθείσης υπευθύνου δηλώσεως και της παρασχεθείσης εγγυήσεως υποχρεώσεις του Εισαγωγέως Εμπόρου αίρονται δια πράξεως της Τελωνειακής Αρχής εφ’ όσον κατά τον έλεγχον ήθελεν διαπιστωθή η τήρησις των όρων της παρούσης. Εν εναντία περιπτώσει επιβάλλονται εν προκειμένω αι προβλεπόμεναι δια των παρ. 2 και 4 του άρθρ. 4 της παρούσης κυρώσεις. ε)Καθ’ όσον αφορά τας βιομηχανικάς ή βιοτεχνικάς Επιχειρήσεις αίτινες προμηθεύονται κηρώδεις ύλας παρά του Εσωτερικού Εμπορίου, εφαρμόζονται και επί τούτων τα προβλεπόμενα δυνάμει της παρούσης, δια τας αυτάς επιχειρήσεις αίτινες τυγχάνουσιν εν αυτώ και εισαγωγείς. Άρθρ.6.-Η εισαγωγή των περί ων η παρούσα κηρωδών υλών, επιτρέπεται μόνον δια του Τελωνείου εις την περιοχήν του οποίου κείται το εργοστάσιον του εισαγωγέως βιομηχάνου ή βιοτέχνου ή η έδρα του εισαγωγέως Εμπόρου, εφ’ όσον τούτο έχει, κατά τας κειμένας διατάξεις, αρμοδιότητα προς Τελωνισμόν τοιούτου είδους. Άλλως η εισαγωγή ενεργείται δια του υπό του Διευθυντού της Τελωνειακής περιφερείας, ορισθησομένου Τελωνείου. Εις περίπτωσιν καθ’ ην εν τη περιφερεία ένθα κείται το εργοστάσιον του εισαγωγέως βιομηχάνου ή βιοτέχνου ή η έδρα του Εισαγωγέως Εμπόρου λειτουργούν πλείονα Τελωνεία, καθίσταται αρμόδιον εν εξ αυτών δι’ αποφάσεως του Διευθυντού των Τελωνείων τούτων. Άρθρ.7.-1.Δια την αγοράν κηρωδών υλών, παραγομένων εν τη ημεδαπή υπό βιομηχανικών και βιοτεχνικών επιχειρήσεων, άνευ του φόρου καταναλώσεως, η ενδιαφερομένη επιχείρησις δέον να υποβάλη εις τον Οικον. Έφορον της περιφερείας της έδρας αυτής, αίτησιν εις ην θα αναγράφη το είδος, την ποσότητα και την επιχείρησιν παρ’ ης θα αγοράση ταύτας. Η αίτησις δέον να συνοδεύηται: α)δι’ υπευθύνου δηλώσεως αυτής ότι αι αγορασθησόμεναι άνευ του φόρου καταναλώσεως κηρώδεις ύλαι, θέλουσι χρησιμοποιηθή δια την κατασκευήν οιωνδήποτε προϊόντων, πλην κηρίων, λαμπάδων και σπαρματσέτων, και β)βεβαιώσεως της αρμοδίας υπηρεσίας του Υπουργείου Βιομηχανίας, περί του είδους της ασκουμένης υπ’ αυτής βιομηχανικής ή βιοτεχνικής επιχειρήσεως και περί της δυνατότητος χρησιμοποιήσεως παρ’ αυτής κηρωδών υλών. Η βεβαίωσις αύτη θα υποβάληται εφ’ άπαξ. 2.Κατόπιν επαληθεύσεως της υπευθύνου δηλώσεως του αγοραστού, ως προς τας βιομηχανικάς εγκαταστάσεις της ασκουμένης παρ’ αυτού επιχειρήσεως, ο Οκον. Έφορος εκδίδει και χορηγεί εις τον αιτούντα άδειαν αγοράς των εν τη αιτήσει αναγραφομένων κηρωδών υλών άνευ του φόρου καταναλώσεως. (Αντί της σελ. 360,03(α) Σελ. 360,03(β) 335-161 Διάφοροι φόροι καταλανώσεως 28.Ζ.ω.6 Εις την άδειαν θα αναγράφηται το είδος και η ποσότης των κηρωδών υλών, ήτις δέον να είναι ανάλογος προς τας πραγματικάς ανάγκας του αγοραστού, ως και η επιχείρησις κατασκευής τούτων. 3.Άδεια αγοράς κηρωδών υλών άνευ του φόρου καταναλώσεως επ’ ονόματι της ιδίας επιχειρήσεως, θα εκδίδεται μετά προηγουμένην επαλήθευσιν ότι αύτη τας αγορασθείσας ποσότητας, βάσει της προηγουμένης αδείας, διέθεσεν εξ ολοκλήρου δια την κατασκευήν των προϊόντων της, πλην κηρίων, λαμπάδων και σπαρματσέτων. Ο έλεγχος δια την εξακρίβωσιν ότι αι άνευ του φόρου αγορασθείσαι κηρώδεις ύλαι διετέθησαν υπό της επιχειρήσεως δια την κατασκευήν των προϊόντων της, θα ενεργήται επί τη βάσει του τηρουμένου υπ’ αυτής βιβλίου κατά το άρθρ. 2 της παρούσης. 4.Αι εκδιδόμεναι άδειαι καταχωρούνται εις ειδικόν βιβλίον, κατά δικαιούχον. 5.Οι εις φόρον υπόχρεοι παραγωγοί ή κατασκευασταί εν τη ημεδαπή κηρωδών υλών, επί τη προσαγωγή αυτοίς άδειας αγοράς τούτων, απαλλάσσονται του φόρου καταναλώσεως δια την πωλουμένην υπ’ αυτών ποσότητα την αναγραφομένην εν τη αδεία. Αι άδειαι αύται κρατούνται υπό του πωλητού ως δικαιολογητικά απαλλαγής αυτού και καταχωρούνται εις ειδικόν βιβλίον θεωρημένον προ πάσης χρήσεως υπό του Οικον. Εφόρου της έδρας της επιχειρήσεώς του. 6.Η μεταπώλησις των δυνάμει των ως άνω αδειών αγορασθεισών κηρωδών υλών, εν περιπτώσει μη χρησιμοποιήσεώς των δια τον σκοπόν δι’ ον ηγοράσθησαν, επιτρέπεται μετά προηγουμένην έγκρισιν του Οικον. Εφόρου του εκδόσαντος την άδειαν και εφ’ όσον οι λόγοι δι’ ους ο αγοραστής επιθυμεί να μεταπωλήση ταύτας, κρίνονται αποχρώντες. Εν τη περιπτώσει ταύτη ο αναλογών επί της αξίας αυτών φόρος καταναλώσεως, δέον να καταβληθή δια δηλώσεως υποβαλλομένης εντός προθεσμίας δέκα ημερών από της παραδόσεώς των εις τον αγοραστήν. 7.Αι εις ους χορηγούνται άδειαι αγοράς κηρωδών υλών, άνευ του φόρου καταναλώσεως, υποχρεούνται όπως τας αγοραζομένας ποσότητας εξ αυτών καταχωρώσιν εις το υπό της παρ. 1 άρθρ. 2 της παρούσης προβλεπόμενον βιβλίον, εις ο θα εγγράφουν: α)τας ποσότητας κηρωδών υλών ας θα αγοράζουν άνευ του φόρου καταναλώσεως δυνάμει των υπό του Οικον. Εφόρου εκδιδομένων αδειών, τον αριθμόν, την χρονολογίαν των αδειών, ως και την επιχείρησιν παρ’ ης ηγόρασε ταύτας. Σελ. 360,04(β) 335-162 β)τας εκάστοε μεταπωλουμένας, μετ’ έγκρισιν του Οικον. Εφόρου, ποσότητας κηρωδών υλών, και  γ)πάσαν άλλην λεπτομέρειαν ην ήθελε κρίνει αναγκαίαν ο Οικον. Έφορος δια την ενέργειαν του ελέγχου. Η παρούσα δημοσιευθήτω δια της Εφημερίδος της Κυβερνήσεως. Η ανωτέρω απόφασις συνεπληρώθη δια της υπ’ αριθ. Π. 8139 της 30 Ιουν./17 Αυγ. 1967 αποφ. Υπ. Οικονομικών και Βιομηχανίας ως ακολούθως: Καθωρίσθη ως προθεσμία διαθέσεως των επί τη βάσει ταύτης εισαγομένων κηρωδών υλών, έν έτος από της εισαγωγής των. Η προθεσμία αύτη δύναται να παραταθή επί δύο εισέτι, εξάμηνα υπό του αρμοδίου Τελωνείου εισαγωγής, οσάκις κατά την κρίσιν του θεωρείται δεδικαιολογημένη η μη διάθεσίς των, εντός της προθεσμίας ταύτης. Δια τα ήδη παραληφθέντα κατά το παρελθόν εν λόγω είδη, δύναται η κατά τα ανωτέρω καθοριζομένη, κατ’ ανώτατον όριον, διετής προθεσμία διαθέσεως τούτων, να παραταθή επί έν εισέτι εξάμηνον, υπό της αρμοδίας Τελωνειακής περιφερείας. 28.Ζ.ω.6 Διάφοροι φόροι καταλανώσεως 